Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита, Арифе Адеми со службена легитимација број 28-0013 и Нена Велковска со службена легитимација број 28-0021 изврши редовен инспекциски надзор над субјектот на инспекциски надзор во Адвентистичко добротворно здружение Адра Скопје, со седиште на ул.,,Влае„, бр.42 Скопје Карпош застапуван од Директорот Ванчо Трајковски и со Записник ИП1 број 16-230 од 25.09.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 , 236/2022 и 65/2023) го донесе следното

**Р Е Ш Е Н И Е**

Се наредува на Ванчо Трајковски Директор на Адвентистичко добротворно здружение Адра (во натамошниот текст: Здружението), за отстранување на констатираните недостатоци и неправилности во примената на Законот за социјалната заштита („Службен весник на РСМ,, број 104/2019, 146/2019, 275/2019, 302/2020,311/2020, 163/2021, 294/2021, 99/2022, 236/2022 и 65/2023), подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Координаторот за обезбедување на услугата помош и нега во домот од давателот на услугата, при координативни состаноци со негувателите еднаш неделно заради дискусија за сите околности кои влијаат врз давањето на услугата, во Записникот од координативниот состанок да се потпишуваат и негувателите, согласно член 74 став 2 алинеја 1 од Законот за социјална заштита и член 26 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на РСМ„ број 264/2019, 198/2021 и 75/2023).

**Рокот за извршување на изречената инспекциска мерка изнесува 90 дена по приемот на решението и постојано**

1. Давателот на социјалната услуга помош и нега во домот, да воспоставува процедури за поднесување и рагледување поплаки и претставки од корисниците и членовите на нивните семејства и други лица, согласно член 74 од Законот за социјална заштита и член 30 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на РСМ„ број 264/2019, 198/2021 и 75/2023).

**Рокот за извршување на изречената инспекциска мерка изнесува 90 дена по приемот на решението и постојано**

3. Раководното или друго овластено лице во Здружението, давател на социјалната услуга помош и нега во домот, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за социјална политика, демографија и млади врз основа на член 329 став 1 алинеја 1 од Законот за социјалната заштита, преку инспекторите за социјална заштита Арифе Адеми со службена легитимација број 28-0013 и Нена Велковска со службена легитимација број 28-0021 , изврши редовен инспекциски надзор над субјектот на инспекциски надзор во Адвентистичко добротворно здружение Адра Скопје , застапувано од Директорот Ванчо Трајковски и состави Записник бр.16-230 од 25.09.2024 година, во кој се констатирани недостатоци и неправилности во постапката за давање на услугите помош и нега во домот.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика, демографија и млади под ИП1 број 16-230 од 30.09.2024 година

Инспектори за социјална заштита:

Arife Ademi

Нена Велковска